**ΔΙΟΡΓΑΝΩΣΗ ΗΜΕΡΙΔΑΣ**

Το Τμήμα Μηχανικών Οικονομίας και Διοίκησης σε συνεργασία με το Πρόγραμμα Διεθνούς Κινητικότητας Erasmus+ του Πανεπιστημίου Αιγαίου, διοργανώνουν την Παρασκευή 8 Σεπτεμβρίου και ώρα 18:00 στο κτήριο Κοραή στην Χίο, ημερίδα με θέμα «ΜΗΧΑΝΙΚΗ ΚΑΙ ΥΛΙΚΑ ΣΕ ΤΕΧΝΟΛΟΓΙΚΕΣ ΕΦΑΡΜΟΓΕΣ». H ημερίδα απευθύνεται σε μηχανικούς, φοιτητές, φοιτήτριες, διδάσκοντες, διδάσκουσες αλλά και στο ευρύτερο κοινό από Διδάσκοντες Μηχανικούς του Πανεπιστημίου Αιγαίου αλλά και από Διδάσκοντες σε Τμήματα Μηχανικών της Αλλοδαπής. Οι συμμετέχοντες θα έχουν την ευκαιρία να ενημερωθούν για τις εξελίξεις σχετικά με εφαρμογές βελτιστοποίησης του μηχανολογικού σχεδιασμού, με τρέχουσες εφαρμογές στην ρομποτική - μηχανοτρονική, με τις διεργασίες συγκόλλησης με τριβή και ανάδευση, καθώς και για περιπτώσεις μηχανολογικών αστοχιών που γίνεται απαίτηση αποζημιώσεων. Η οργάνωση της ημερίδας βρίσκεται σε συμφωνία με το ευρύτερο ρόλο του Τμήματος Οικονομίας και Διοίκησης του Πανεπιστημίου Αιγαίου στην Χίο σχετικά με την προσέγγιση και ευαισθητοποίηση της τοπικής κοινωνίας σε θέματα που άπτονται της Επιστήμης του Μηχανικού και αποκτά ιδιαίτερη βαρύτητα υπό το πρίσμα της ένταξης του Τμήματος στην νέο-ιδρυθείσα Πολυτεχνική Σχολή του Πανεπιστημίου.

Δρ. Νικόλαος ΑΛΕΞΟΠΟΥΛΟΣ

Επίκουρος Καθηγητής ΤΜΟΔ